Николай Олейников
Послание до една актриса

Превод от руски: Георги Динински, —

chitanka.info

И със дрешки, и без дрешки,

вчера Ви видях.

От сърдечните болежки

изненадан бях.

Над система кръвоносна,

разклонена като храст,

врабешки мълниеносно

полетя безумна страст.

Не съмнения, не злоба —

отровителка сурова,

а нещастна и до гроба

вечновременна любов.

Проговори в мен стаена

със неплатоничен глас:

О, служителко на Мелпомена,

има ли место до вас…

1932

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.